b"\n_START_ARTICLE_\nShel Silverstein\n_START_SECTION_\n\xc5\xbdivljenje\n_START_PARAGRAPH_\nV petdesetih letih 20. stoletja je slu\xc5\xbeil kot vojak na Japonskem in Koreji, kjer je za\xc4\x8del z risanjem stripov. Po odpustu iz vojske se je pre\xc5\xbeivljal z raznimi prilo\xc5\xbenostnimi deli, ob tem pa \xc5\xa1e naprej risal stripe, tudi za revijo Playboy. Za\xc4\x8del se je ukvarjati \xc5\xa1e z drugimi podro\xc4\x8dji ustvarjanja, tudi z glasbo in s pisanjem pesmi. Leta 1959 je objavil prvi glasbeni album z naslovom Hairy Jazz. Temu je sledilo \xc5\xa1e veliko uspe\xc5\xa1nic, ki so jih za\xc4\x8deli preigravati tudi drugi glasbeniki. Ustvarjal je \xc5\xa1e filmsko glasbo, za pesem I'm Checkin' Out v filmu Postcards from the Edge je bil nominiran za oskarja. Leta 1983 je napisal gledali\xc5\xa1ko igro Divje \xc5\xbeivljenje. Umrl je na svojem domu za posledicami sr\xc4\x8dnega napada."